
	  Parlamentul României   

 Camera Deputaţilor


      COMISIA PENTRU ADMINISTRATIE

    Comisia pentru buget,
 PUBLICĂ, AMenajarea teritoriului
                      finanŢe Şi bĂnci
               Şi echilibru ecologic 
               Nr.26/1593/23 mai 2007




  Nr.22/254/23  mai 2007         




Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul comun asupra propunerii legislative de modificare şi completare a Legii nr.273/2006 privind finanţele publice locale, trimisă Comisiei pentru administraţie publică, amenajarea teritoriului şi echilibru ecologic şi Comisiei pentru buget, finanţe şi bănci pentru dezbatere în fond, cu adresa nr.Pl.-x 281 din 23 aprilie 2007.



PREŞEDINTE,



     PREŞEDINTE


        RELU FENECHIU

MIHAI NICOLAE TĂNĂSESCU

      COMISIA PENTRU ADMINISTRATIE

    Comisia pentru buget,

               Nr.26/1593/23 mai 2007




  Nr.22/254/23 mai 2007         
RAPORT  comun

asupra propunerii legislative de modificare şi completare a Legii nr.273/2006 privind finanţele publice locale


1. Cu adresa nr.Pl-x 281 din 23 aprilie 2007, Comisia pentru administraţie publică, amenajarea teritoriului şi echilibru ecologic şi Comisia pentru buget, finanţe şi bănci au fost sesizate în vederea dezbaterii în fond, cu propunerea legislativă de modificare şi completare a Legii nr.273/2006 privind finanţele publice locale.



La întocmirea Raportului s-au avut în vedere: 


- avizul favorabil al Consiliului Legislativ nr.1800 din 27.12.2006;

- avizul  negativ al Comisiei juridice, de disciplină şi imunităţi nr.Pl.x- 281 din 7.05.2007;


- Punctul de vedere al Guvernului nr.110 din 12.01.2007.



Guvernul nu susţine adoptarea acestei iniţiative legislative.


Propunerea legislativă a fost dezbătută şi avizată în fond, în procedură obişnuită, în şedinţele din 9 mai 2007, respectiv 22 mai 2007.


Propunerea legislativă are ca obiect modificarea şi  completarea  art.33 din Legea nr.273/2006 privind finanţele publice locale, noutatea reglementării constând în modificarea proporţiilor privind capacitatea  financiară determinată pe baza impozitului pe venit încasat pe locuitor, care se stabileşte la 50%, faţă de 70% cât este în prezent, urmând ca alte criterii specifice stabilite prin hotărâre a consiliului judeţean să se încadreze în procentul de 20%. 


Comisia pentru administraţie publică, amenajarea teritoriului şi echilibru ecologic şi Comisia pentru buget, finanţe şi bănci propun Plenului Camerei Deputaţilor, respingerea  acestei iniţiative legislative, deoarece odată cu elaborarea  Legii nr.273/2006, au fost consultate organele administraţiei publice locale, obţinându-se un consens în ceea ce priveşte formulele de alocare a sumelor din unele venituri ale bugetului de stat pentru echilibrarea  bugetelor locale, precum şi a cotelor defalcate din impozitul pe venit pentru echilibrarea acestor bugete. De asemenea, Legea nr.273/2006 a instituit regula potrivit căreia fondurile destinate echilibrării bugetelor locale vor fi repartizate direct de către direcţiile judeţene ale finanţelor publice.

                       Potrivit dispoziţiilor art.33 alin.(2) lit.a) şi b) din lege se reglementează repartizarea  pe judeţe de către Ministerul  Economiei şi Finanţelor a sumelor defalcate din unele venituri ale bugetului de stat pentru echilibrarea bugetelor locale, repartizare care se constituie ca anexă la Legea bugetului de stat. Prin această repartizare, o sumă globală (100%) este împărţită pe judeţe conform celor două criterii :

· capacitatea financiară, în proporţie de 70%;

· suprafaţa judeţului, în proporţie de 30%. 

                       În aceste condiţii, modificarea proporţiei capacităţii financiare la 50% ar conduce la imposibilitatea alocării pe judeţe a 20% din suma totală, din cauza lipsei unui criteriu de alocare de la nivel central la nivel judeţean, astfel cum se stabileşte la lit.a) şi b), context în care cele 20% ar rămâne la bugetul de stat, ceea ce este un nonsens.

                       Faţă de cele menţionate, iniţiativa legislativă de completare a lit.c) a alin.(2) al art.33 din Legea nr.273/2006, nu se justifică şi nu poate fi operabilă deoarece nu este vorba de repartizarea sumelor defalcate pe unităţi administrative-teritoriale din cadrul judeţelor ci de repartizarea de sume defalcate din unele venituri ale bugetului de stat pe judeţe.


2. Propunerea legislativă face parte din categoria legilor organice, la fel ca şi legea asupra căreia se realizează intervenţia legislativă.


3. La lucrările Comisiilor au fost prezenţi  un număr de 26 de deputaţi, din totalul de 29 membri ai Comisiei pentru administraţie publică, amenajarea teritoriului şi echilibru ecologic şi un număr de  24 deputaţi din totalul de  27 membri ai Comisiei pentru buget, finanţe şi bănci. 



Raportul Comisiilor a fost adoptat cu unanimitate de voturi de către ambele Comisii sesizate.


4. Propunerea legislativă a fost respinsă de Senat în şedinţa din 16 aprilie 2007.



5. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor. 



Comisiile au propus respingerea propunerii legislative.

PREŞEDINTE,



      PREŞEDINTE, 
 

      RELU FENECHIU
       
            MIHAI NICOLAE TĂNĂSESCU                             
        


           SECRETAR,

          
                   SECRETAR, 


         SERES DENES

  
     RADU CĂTĂLIN DRĂGUŞ
Expert parlamentar: Sofia Chelaru





     Expert parlamentar: Gica Roşu
Pl-x 281/2007
N  O  T  Ă



Comisia pentru administraţie publică, amenajarea teritoriului şi echilibru ecologic şi Comisia pentru buget, finanţe şi bănci au fost sesizate în vederea dezbaterii în fond, cu propunerea legislativă de modificare şi completare a Legii nr.273/2006 privind finanţele publice locale.



La întocmirea Raportului s-au avut în vedere: 



- avizul favorabil al Consiliului Legislativ;

- avizul  negativ al Comisiei juridice, de disciplină şi imunităţi;



Guvernul nu susţine adoptarea acestei iniţiative legislative.


Propunerea legislativă a fost respinsă de Senat în şedinţa din 16 aprilie 2007.


Propunerea legislativă a fost dezbătută şi avizată în fond, în procedură obişnuită, în şedinţele din 9 mai 2007, respectiv 22 mai 2007.


Propunerea legislativă face parte din categoria legilor organice.



Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor. 



Propunerea legislativă are ca obiect modificarea şi  completarea  art.33 din Legea nr.273/2006 privind finanţele publice locale, noutatea reglementării constând în modificarea proporţiilor privind capacitatea  financiară determinată pe baza impozitului pe venit încasat pe locuitor, care se stabileşte la 50%, faţă de 70% cât este în prezent, urmând ca alte criterii specifice stabilite prin hotărâre a consiliului judeţean să se încadreze în procentul de 20%. 


Comisia pentru administraţie publică, amenajarea teritoriului şi echilibru ecologic şi Comisia pentru buget, finanţe şi bănci propun Plenului Camerei Deputaţilor, respingerea  acestei iniţiative legislative, deoarece odată cu elaborarea  Legii nr.273/2006, au fost consultate organele administraţiei publice locale, obţinându-se un consens în ceea ce priveşte formulele de alocare a sumelor din unele venituri ale bugetului de stat pentru echilibrarea  bugetelor locale, precum şi a cotelor defalcate din impozitul pe venit pentru echilibrarea acestor bugete. De asemenea, Legea nr.273/2006 a instituit regula potrivit căreia fondurile destinate echilibrării bugetelor locale vor fi repartizate direct de către direcţiile judeţene ale finanţelor publice.


La lucrările Comisiilor au fost prezenţi  un număr de 26 de deputaţi, din totalul de 29 membri ai Comisiei pentru administraţie publică, amenajarea teritoriului şi echilibru ecologic şi un număr de  24 deputaţi din totalul de  27 membri ai Comisiei pentru buget, finanţe şi bănci. 



Raportul Comisiilor a fost adoptat cu unanimitate de voturi de către ambele Comisii sesizate.



Comisiile au propus respingerea propunerii legislative.

